ગોંડલના મામલામાં પોલીસતંત્ર પાસે સીસી ટીવી ફુટેજ ન હતાં પરંતુ રાજકોટના યાર્ડમાં તો સીસી ટીવી ફુટેજ પણ મળ્યા છે અને તેમાં દેખાતા શંકાસ્પદ શખસની શોધખોળ પણ શ કરવામાં આવી છે. ખેડૂતો અને ગુજકોટની સરળતા માટે સરકારના આદેશથી યાર્ડમાં મગફળી ખરીદીનું કેન્દ્ર ફાળવવામાં આવ્યું હતું અને ખરીદી બંધ થઈ ગયા બાદ બારદાન રાખવા માટે ગુજકોટે યાર્ડના સતાવાળાઓ પાસે જગ્યા માગી હતી. આ માગણીના આધારે યાર્ડે ગુજકોટને જગ્યા વાપરવા તો આપી દીધી પરંતુ આ માટે કોઈ પ્રકારના લેખીત કરાર થયા ન હતાં. અત્યારે તો આ આગ કોણે લગાડી, કોના કહેવાથી લગાડી અને આગ લગાવવા માટેનું કારણ શું છે તેની તપાસ થઈ રહી છે પરંતુ આ તપાસ પણ ગોંડલ જેવી જ થાય તેવું અત્યારે લાગી રહ્યું છે.